Det er NRK som melder at Danielsen Lie, kjent for blant annet "Oslo 31. august" og "Nobel", skal spille Anders Behring Breivik. "Mammon", "Helt perfekt" og "Jakten på Berlusconi"-skuespiller Jon Øigarden har fått rollen som den profilerte advokaten Geir Lippestad. Sistnevnte sier til VG at han ikke ønsker på kommentere castingen.

LES OGSÅ: Jason Bourne-regissør lager film om 22. juli angrepene

SPILLER BREIVIK: Anders Danielsen Lie skal spille terroristen

SKAL SPILLE LIPPESTAD: Mammon-skuespiller Jon Øigarden blir den profilerte advokaten.

Det var i august at nyheten kom om at "Jason Bourne"-regissør Paul Greengrass skal filmatisere Behring Breviks terrorangrep 22. juli 2011, hvor totalt 77 mennesker ble drept. Filmnettstedet Deadline skriver at filmen med arbeidstittel "Norway", har 20 millioner kroner i budsjett. Greengrass får drøye 17 millioner kroner i insentivtilskudd fra Norsk Filminstitutt.

På IMDBs liste over opptakssteder kommer det fram at Oslo og Tønsberg skal benyttes. NRK skriver at opptakene starter allerede denne uken utenfor Vestfold-byen.